Diari Oficial de la Generalitat Valenciana


Sumari del DOGV 4440, del 14-02-2003 (2003/1106)

RESOLUCIÓ de 28 de gener de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura i Educació) i l'Ajuntament de Torrevieja per a la reclassificació com a professional del Conservatori Elemental de Música .Francisco Casanovas. de titularitat municipal d'eixa localitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/1106


Data del document
:   28-01-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * Torrevieja
    * centre d'ensenyament
    * cooperació administrativa
    * administració local

RESOLUCIÓ de 28 de gener de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura i Educació) i l'Ajuntament de Torrevieja per a la reclassificació com a professional del Conservatori Elemental de Música ?Francisco Casanovas- de titularitat municipal d'eixa localitat. [2003/X1106]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura i Educació) i l'Ajuntament de Torrevieja, el 12 de setembre de 2002, un Conveni per a la reclassificació com a professional del Conservatori Elemental de Música ?Francisco Casanovas- de titularitat municipal d'eixa localitat, i en compliment del que estableix la clàusula novena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0005/2003, i que figura com a annex d'esta resolució.
  
València, 28 de gener de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana (Conselleria de Cultura i Educació) i l'Ajuntament de Torrevieja, per a la reclassificació com a professional del Conservatori elemental de música ?Francisco Casanovas- de titularitat municipal d'eixa localitat.
  
València, 12 de setembre de 2002
  
Reunits
  
D'una banda, l'Honorable senyor Manuel Tarancón Fandos, conseller de Cultura i Educació de la Generalitat Valenciana, facultat per al present acte mitjançant acord adoptat pel Govern Valencià en la reunió del dia 10 d'abril de 2002.
  
De l'altra banda, el senyor Pedro A. Hernández Mateo, alcalde-president de l'Ajuntament de Torrevieja, facultat per al present acte per l'acord de la comissió de govern de l'Ajuntament de 16 de Novembre de 2001, assistit per la senyora secretaria de la corporació.
  
Manifesten
  
1. L'Ajuntament de Torrevieja titular del Conservatori Elemental de Música Francisco Casanovas de l'esmentada localitat, domiciliat al carrer Joaquín Chapaprieta,39, i número de codi 15389663, acordà sol·licitar la reclassificació com a professional de dit Conservatori, dins del marc educatiu de la Llei Orgànica 1/1990, de 3 d'octubre d'Ordenació General del Sistema Educatiu.
  
2. Mitjançant el Decret 104/1991 de 10 de juny de 1991 (DOGV d'1 de juliol) de la Generalitat Valenciana es classificà l'Escuela Municipal de Música y Danza de Torrevieja com a conservatori elemental de música amb la denominació específica de Francisco Casanovas.
  
3. La Inspecció Educativa i el Servei de Gestió i Supervisió de Projectes i Construccions han emés informes favorables a la petició atés que s'ajusta al que s'establix en el Reial Decret 389/1992 de 15 d'abril, pel qual s'establixen els requisits mínims dels centres que impartixen ensenyaments artístics, així com en el Decret 151/1993, de 17 d'agost, del Govern Valencià, (derogat parcialment pel Decret 94/1994, de 24 de maig i modificat pels decrets 72/1996, de 2 d'abril i 216/1997, de 30 de juliol), pel qual s'establixen els currículums dels graus elemental i mitjà de música i es regula l'accés als citats graus, en allò referit als objectius, continguts i sistema d'avaluació corresponents als estudis de grau mitjà sol·licitats.
  
El Reial Decret 389/1992, estableix en la disposició transitòria setena, apartat 2, que el reconeixement de la validesa acadèmica oficial dels centres públics d'ensenyaments artístics no estatals es realitzarà per conveni entre estos i l'administració Educativa.
  
Per tot això, en virtut de les competències que atorga el Reial Decret 2.093/83, de 28 de juliol sobre traspàs de funcions i serveis de l'administració de l'Estat a la Generalitat Valenciana en matèria d'Educació, i la Llei 7/1985, de 2 d'abril, reguladora de les Bases de Règim Local, la Conselleria de Cultura i Educació i l'Ajuntament de Torrevieja acorden subscriure el present conveni d'acord conformement a les següents,
  
Clàusules:
  
Primera
  
S'acorda la reclassificació com a professional del Conservatori Elemental de Música Francisco Casanovas de Torrevieja, que passarà a anomenar-se Conservatori Professional de Música, número de codi 84861841 i canvi de domicili, al carrer d'Antonio Machado, 45
  
Segona
  
El Conservatori Professional de Música Francisco Casanovas de Torrevieja, impartirà, amb reconeixement oficial i plenes facultats acadèmiques, els ensenyaments prevists en la Llei Orgànica 1/1990, de 3 d'octubre, corresponents a les especialitats de grau elemental i mitjà següents: Piano, Violí, Viola, Violoncel, Contrabaix, Flauta Travessera, Oboè, Clarinet, Saxòfon, Trompa, Trompeta, Trombó, Percussió i Guitarra, a més de l'especialitat de grau mitjà de Cant, amb una capacitat de 167 llocs escolars per al grau elemental i 180 per al grau mitjà.
  
Així mateix, impartirà la resta d'assignatures obligatòries previstes en els currículums de grau mitjà i elemental que, per a cadascuna de les especialitats assenyalades, assenyala el Decret 151/1993, de 17 d'agost de Govern Valencià.
  
A efectes administratius, i exclusivament quant als ensenyaments de grau mitjà, el Conservatori Professional de Música Francisco Casanovas de Torrevieja queda adscrit al Conservatori Professional de Música d'Elx (número de codi 88476522).
  
Tercera
  
Correspon al titular del Conservatori Professional de Música Francisco Casanovas de Torrevieja, la dotació pressupostària necessària per a les despeses derivades de personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria de Cultura i Educació per a la concessió de subvencions als centres públics d'ensenyaments de música.
  
Quarta
  
El Conservatori Professional de Música Francisco Casanovas de Torrevieja, se sotmetrà a l'autoritat de la Conselleria de Cultura i Educació i de la Inspecció Educativa en aquells supòsits prevists al Decret 180/1992, de 10 de novembre, del Govern Valencià pel qual es regulen l'organització i funcions de la Inspecció Educativa de la Comunitat Valenciana i s'establix el sistema d'accés i permanència en l'exercici.
  
Cinquena
  
El titular del Conservatori es compromet a:
  
a) Complir allò que establix el títol segon, pel que fa als òrgans de govern dels centres públics, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
b) Complir els requisits establits en l'article segon apartat 2 del Decret 2618/1966, de 10 de setembre, sobre reglamentació general de Conservatoris de Música (BOE de 24 d'octubre) i en el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics.
  
c) Que els plans d'estudis, programes, dedicació horària, nivells i sistema d'avaluació que s'hagen de desenvolupar siguen els establits en la legislació vigent: Reial Decret 756/1992 de 26 de juny, Decret 151/1993, de 17 d'agost, del Govern Valencià, modificat pels decrets 94/94, de 24 de maig, 72/96 de 2 d'abril i 216/97, de 30 de juliol.
  
d) Seguir les directrius acadèmiques de l'administració educativa per als centres dependents de la Conselleria de Cultura i Educació, pel que fa a l'organització escolar del conservatori, i a presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura i Educació les modificacions d'horari i els canvis de professorat que puguen produir-se, i adjuntar-hi els documents que justifiquen el compliment de la titulació exigida al nou professorat.
  
e) La custòdia d'actes, expedients d'alumnes, registres de correspondència oficial i els documents de caràcter administratiu que es generen en virtut de les facultats que se li confereixen.
  
Sisena
  
Els efectes d'este conveni s'entendran referits a a partir de l'inici del curs acadèmic 2001/02 pel que fa al reconeixement dels nous ensenyaments que s'implanten.
  
Setena
  
Les modificacions que es produesquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificades a l'administració educativa, la qual instruirà el corresponent expedient, que es tramitarà conformement amb el procediment regulat al Capítol III del Reial Decret 321/1994, de 25 de febrer (BOE de 6 d'abril), finalitzant per Orde del conseller de Cultura i Educació.
  
Octava
  
El present conveni tidrà una durada indefinida, no obstant això podrà ser extingit, per qualsevol de les causes següents:
  
a. Per mutu acord de les parts
  
b. Per incompliment de les obligacions assumides per l'Ajuntament de Torrevieja.
  
c. Per denúncia d'una de les parts, sempre que hi haja un avís previ de, com a mínim, sis mesos abans de l'inici del curs acadèmic en el qual s'haja d'extingir.
  
d. Per canvi de titularitat del centre o cessament de les activitats
  
Dita extinció tindrà efecte a partir de la fi del curs en què es donen les causes esmentades.
  
En els supòsits prevists en els punts b) i d) l'extinció requerirà la comunicació prèvia de la Conselleria al titular del Conservatori.
  
Novena
  
El present conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.
  
Com a prova de conformitat i perquè en quede constància, les dues parts firmen el present conveni al lloc i la data consignats anteriorment.
  
El conseller de cultura i Educació,
  
MANUEL TARANCÓN FANDOS
  
L'alcalde'president de l'Ajuntament de Torrevieja,